Dalam beberapa bulan lepas, saya merantau untuk beberapa minggu
dengan hanya satu beg berisi pakaian.
Satu hari, saya dijemput ke majlis penting
dan saya ingin memakai baju istimewa dan baru untuk itu.
Saya melihat isi kandungan beg saya dan tiada apa yang boleh dipakai.
Saya bertuah kerana hadir persidangan teknologi pada hari itu,
dan mempunyai akses kepada mesin pencetak 3D.
Dengan cepat saya mereka skirt dalam komputer,
dan saya buka fail itu dalam pencetak.
Ia dicetak selama semalaman sahaja.
Keesokan harinya, saya ambil setiap helai cetakan,
dan menyusunnya dalam bilik hotel saya,
dan inilah skirt yang saya sedang pakai.
(Tepukan)
Itu bukan kali pertama saya mencetak pakaian.
Untuk koleksi senior saya di sekolah fesyen,
saya nekad untuk mencuba dan mencetak 3D untuk seluruh koleksi fesyen dari rumah.
Masalahnya saya tidak berapa tahu mengenai percetakan 3D,
dan saya hanya mempunyai sembilan bulan untuk mencetak lima fesyen yang bergaya.
Saya selalu berasa kreatif apabila bekerja dari rumah.
Saya suka bereksperimentasi dengan bahan baru,
dan saya sentiasa cuba bangunkan teknik baru
untuk membuat tekstil paling unik untuk projek fesyen saya.
Saya suka pergi ke kilang lama dan kedai yang pelik
dalam pencarian tinggalan seperti serbuk bedak ganjil atau bahan yang pelik,
dan membawanya balik untuk bereksperimentasi.
Seperti kamu dapat bayangkan,
rakan-rakan sebilik saya tidak menyukainya.
(Gelak ketawa)
Jadi saya mengambil keputusan untuk berpindah kepada mesin besar,
yang tidak dapat muat dalam ruang tamu saya.
Saya suka kerja tempahan yang saya boleh buat
dengan pelbagai teknologi fesyen,
seperti mesin tenunan dan pemotong laser dan percetakan sutera.
Pada satu cuti musim panas, saya ke New York untuk latihan amali
di rumah fesyen di Chinatown.
Kami menghasilkan dua gaun yang dicetak 3D.
Ianya menakjubkan -- seperti kamu lihat di sini.
Namun saya mempunyai masalah dengannya.
Ianya dibuat daripada plastik keras dan sebab itu ianya sangat rapuh.
Model sukar duduk dengannya,
malah bawah lengan mereka tercalar dengan plastik itu
Dengan percetakan 3D, para pereka mempunyai kebebasan
untuk membuatkan gaun nampak sepertimana yang mereka mahukan,
tetapi, mereka masih sangat bergantung pada pencetak yang besar dan mahal
yang berada dalam makmal jauh dari studio mereka.
Dalam tahun itu juga, rakan saya memberi saya rantai yang dicetak 3D,
dicetak menggunakan pencetak di rumah.
Saya tahu pencetak itu lebih murah
lebih senang diakses daripada pencetak kami guna sewaktu latihan amali.
Jadi saya lihat rantai itu,
dan saya fikir, "Jika saya boleh cetak rantai dari rumah,
kenapa saya tidak cetak pakaian dari rumah?"
Saya sangat suka idea itu dan saya tidak perlu pergi ke kedai
dan memilih fabrik yang orang lain pilih untuk jual --
Saya boleh merekanya dan mencetak terus dari rumah.
Saya menjumpai ruang komuniti pencipta,
di mana saya belajar mengenai percetakan 3D.
Mereka terus memberikan kunci makmal kepada saya,
untuk saya bereksperimentasi sepanjang malam, setiap malam.
Cabaran utama adalah untuk mendapatkan filamen sesuai untuk mencetak pakaian.
Jadi apa itu filamen?
Filamen adalah bahan yang anda isi dalam pencetak.
Saya menghabiskan masa sebulan bereksperimentasi dengan PLA,
iaitu bahan rapuh yang keras dan mudah tercalar
Pencapaian saya adalah waktu saya diperkenalkan Filaflex,
iaitu filamen jenis baru.
Ianya kuat, dan sangat fleksibel.
Dan dengan itu, saya berupaya untuk mencetak pakaian pertama,
jaket merah yang mempunyai perkataan "Liberté" --
"bebas" dalam Perancis --
tersulam padanya.
Saya memilih perkataan ini kerana berasa berkuasa dan bebas
kerana saya boleh mereka pakaian dari rumah
dan mencetaknya sendiri.
Dan sebenarnya, kamu boleh memuat turun jaket ini,
dan dengan mudahnya menukar perkataannya.
Contohnya, nama anda atau nama kekasih anda.
(Gelak ketawa)
Piring pencetaknya adalah kecil,
jadi saya terpaksa menyambung pakaian tersebut seperti puzzle.
Dan saya ingin menyelesaikan cabaran lain.
Saya ingin mencetak tekstil
yang saya akan boleh gunakan seperti fabrik biasa.
Waktu itulah saya menemui fail open-source
dari seorang arkitek yang mereka corak yang saya suka.
Dan dengan itu, saya dapat mencetak tekstil yang cantik
yang saya boleh gunakan seperti fabrik biasa.
Dan sebenarnya rupanya pun seperti sulaman.
Saya mengambil failnya dan mengubahsuai, menukar, dan bermain --
pelbagai versi daripada fail asal.
Dan saya memerlukan 1,500 jam lebih untuk mencetaknya
untuk menyiapkan koleksi percetakan saya.
Jadi, saya membawa balik enam pencetak ke rumah saya dan mencetak selama 24 jam.
Dan sebenarnya proses ini sangat lembab,
tetapi jangan lupa Internet juga sangat lembab 20 tahun dulu,
jadi percetakan 3D juga akan semakin laju
tidak lama lagi, anda boleh mencetak kemeja T dari rumah anda
dalam masa beberapa jam, ataupun beberapa minit sahaja.
Jadi anda semua ingin melihat bagaimana rupanya?
Penonton: Yeah!
(Tepukan)
Rebecca sedang memakai salah satu daripada lima pakaian saya.
Hampir kesemua yang beliau pakai, adalah dicetak dari rumah saya.
Kasutnya juga dicetak.
Penonton: Wow!
Penonton: Cool!
(Tepukan)
Terima kasih, Rebecca.
(Kepada penonton) Terima kasih, semua.
Pada masa akan datang, bahan-bahan akan berkembang,
dan rupa dan rasanya sama seperti fabrik yang kita tahu kini,
seperti kapas atau sutera.
Bayangkan pakaian yang dibuat khas mengikut ukuran anda.
Muzik dahulu adalah perkara yang fizikal.
Anda perlu ke kedai rekod dan membeli CD,
tetapi sekarang anda boleh muat turun --
muzik digital --
terus ke telefon anda.
Fesyen juga adalah perkara yang fizikal.
Dan saya bayangkan bagaimana jika satu hari nanti
apabila pakaian kita menjadi digital, seperti skirt ini.
Terima kasih.
(Tepukan)
[Terima Kasih]
(Tepukan)